cyanic-selkie/wikianc huggingface dataset:
Slottet (TV-serie)
Dokumentarskaperne måtte gjennom strenge restriksjoner før de fikk starte filmingen. Ingenting av kongefamiliens private liv (herunder den nye leiligheten) skulle være med i serien. Alle programmene skulle ses igjennom og godkjennes av Slottet før visning og alt råmateriale som ikke kom med i serien skulle ikke vises i noen annen sammenheng seinere. Generalsekretær Per Edgar Kokkvold i Norsk Presseforbund var meget kritisk til avtalen og mente at TV 2 nærmest overlot redigeringen til Slottet. Programdirektør Nils Ketil Andresen i TV 2 svarte til kanalens forsvar at det aldri var meningen å lage en kritisk og avslørende serie fra Slottet.
Serien ble i snitt sett av 443 000.
Isabel Nogueira
Isabel Nogueira (født 28. juni 1944) er en meksikansk volleyballspiller.
Hun representerte Mexico under Sommer-OL 1968 i Mexico by, hvor hun ble nummer 7.
Peanøttsmør- og syltetøysandwich
Sandwichen er meget populær især i USA (der den kalles PB&J, Peanut butter and jelly). Sandwicher basert på peanøttsmør kom allerede rundt århundreskriftet, og forskjellige oppskrifter på dette fantes ofte i amerikanske ukeblader og kokebøker i tiårene som fulgte. Etter at syltetøyet kom med ble slike sandwicher vanligvis assosiert med barn; dette skjedde sannsynligvis på slutten av 1920-tallet i forbindelse med at ferdig oppskåret brød ble tilgjengelig i amerikanske matbutikker, slik at barn kunne lage sandwicher selv uten å måtte bruke skarpe kniver.
Thomas Chippendale
Thomas Chippendale (født 1718, død 1779) var en av Englands mest kjente møbelkunstnere. Han hadde verksted og butikk i London på 1750–60-tallet Hans arbeid var preget av kinesisk, gotisk og moderne kunst, og hans møbler finnes i dag på en rekke engelske slott og museer.
Ivar Espenes
Ivar Aksel Espenes (født 19. mai 1923, død 10. januar 1993) var en norsk friidrettsutøver som representerte Strindheim IL.
Han vant ett NM-gull, ett NM-sølv og en NM-bronse på 200 meter og 400 meter i 1950 og 1951.
Tjumen-1 gasskraftverk
TETS-1, eller Tjumen CHP 1, er et varmekraftverk i Tjumen -90 km fra storbyen Tsjeljabinsk ved Uralfjellene, i Russland. Anlegget eies av Fortum, og de eier også Tjumen-2 gasskraftverk i samme by. Total produksjonseffekt er 2.480 MW fordelt på strøm og fjernvarme.
Brenselskildene er naturgass og har to brenselsenheter med kombinasjonssyklus. Anlegget ble påbegynt i 1959 og åpnet i 1960. Effekten ved elektrisitetsproduksjon er 660 MW, mens varmeeffekten ved produksjon av lokal fjernvarme er 1.820 MW. I 2015 hadde anlegget utslipp på 2 049 000 millioner tonn CO2 og 1 380 tonn NOx.
Askar Orazalinov
Askar Orazalinov (født 13. september 1961) er en kasakhstansk vannpolospiller.
Lala Kara Mustafa Pasja
Lala Kara Mustafa Pasja eller Lala Mustafa Pasja (født ca 1500 i Bosnia, død 7. august 1580) var en osmansk general og, for en kort stund, storvesir. Hans ærestittel «lala» står for sultanens tutor; han var i lengre tid personlig lærer for sultan Suleiman I den stores sønner.
Bakgrunn
Mustafa ble antagelig født nær Glasinacplatået i Bosnia, som lillebroren til Deli Husrev Pasja, som synes å ha hjulpet ham til en rask militær karriere.
Beleiringen av Malta
Lala Mustafa var blitt beylerbey av Damaskus og deretter femte vesir, da han i 1565 fikk overkommandoen for de osmanske landstyrker under beleiringen av Malta. Dette var en usedvanlig blodig og nådeløs beleiring. Ved at Maltas forsvarere ikke bare sto imot, men også beseiret de muslimske tyrkerne, ble en av de mest feirede begivenheter i sin samtid, og markerte for Europa at tyrkerne ikke var uovervinnelige.
Erobringen av Kypros
Senere var han lederen av de osmanske landstyrker som i 1570–71 erobret Kypros fra Republikken Venezia. noe som kan anskueliggjøres med den behandling han gav Marcantonio Bragadin, den venetianske forsvarer av Famagusta. Han lot ham flå levende - selv om han først hadde lovet ham fritt leide hvis han overgav byen til tyrkerne. Først hadde han skåret av Bragadin ører og nede så snart han kapitulerte. Så holdt ham han i fangenskap under tortur, og tilbød ham nåde hvis han konverterte til islam. Etter 13 dager uten at Bragadin konverterte, ble han flådd og liket kvartert. Likdelene ble fordelt blant hand offiserer. Dødstorturen sa han var straffen for at Bragadin skulle ha myrdet en konvoi muslimske pilegrummer på vei til Mekka.
Hans invasjon og brutale behandling av de venetianske ledere på Kypros førte til at pave Pius V fikk brakt i stand en katolske koalisjon mot osmanene, som førte til slaget ved Lepanto i 1571.
Senere virke
I 1578 anførte han et osmansk felttog mot Georgia og Persia.
Fra 28. april til sin død 7. august 1580 var han storvesir for Det osmanske rike. Han er begravet på gårdsplassen til Eyüp Sultan-moskeen i Istanbul. Hans grav ble tegnet av den osmanske arkitekt Sinan.
Lala-Mustafa-Pasja-moskeen er oppkalt etter ham.
Anadia (Brasil)
Anadia er en kommune i delstaten Alagoas i nordøstregionen av Brasil.
Peanøttsmør
Peanøttsmør er et pålegg av malte, tørristede peanøtter, ofte med en tilsats av mindre mengder olje, sukker og salt.
Sørøst-Asia
I Indonesia og andre deler av Sørøst-Asia dyrkes det mye peanøtter, som inngår i svært mange retter i disse områdene. I mange tilfeller tilsettes peanøttene under matlagingen i form av peanøttsmør.
USA
Bruken av peanøttsmør er også utbredt i USA, der det tradisjonelt dyrkes mye peanøtter. I amerikansk matkultur brukes for eksempel peanøttsmør som pålegg, ofte i kombinasjon med syltetøy i en såkalt peanøttsmør- og syltetøyssandwich.
Sjokoladen Peanut butter cup, som er en sjokolade fylt med peanøttsmør, er populær i USA.
Fakta på lørdag
Fakta på lørdag er en norsk dokumentarserie som gikk på NRK-TV på lørdagskveldene fra 1985 til 2011. Programmet besto oftest av innkjøpte utenlandske dokumentarfilmer. Disse var ofte av en noe mer triviell og mellommenneskelig natur enn mer tradisjonelle dokumentarfilmer.
Første dokumentaren som ble sendt var britisk og handlet om en fars forsøk på å få tilbake sitt barn som har blitt kidnappet av moren. Programmet fikk svært god omtale av VGs TV-anmelder. Den siste het «Hvit nigger» og gikk høsten 2011. Den omhandlet Ingvar Ambjørnsens forfatterskap. Programmet har gått sporadisk etter det.
.lr
.lr er Liberias nasjonale toppnivådomene (ccTLD) for Internett. Domenet blir en del brukt i Liberia, blant annet av regjeringen og dens offisielle nettsteder.
Registrering
For å registrere domenenavn på .lr-domenet kreves at registranten har lokal tilstedeværelse i Liberia og til hensikt å bruke domenet.
Registrering gjøres på tredje nivå under disse kategoriserte subdomenene på andre nivå:
Eksterne lenker
Toppdomän
Kirsten Indgjerd Værdal
Kirsten Indgjerd Værdal (født 1957) er en norsk offentlig tjenestekvinne og organisasjonsleder. Hun var leder av Norges Bondelag fra 1997 til 2002 og har nå stillingen som direktør for plan, næring og kulturminner i Trøndelag fylkeskommune.
Hun var leder for Norges Bondelag fra 1997 til 2002. Hun har etter det hatt flere lederstillinger i landbruket og næringsmiddelbransjen. I 2007 ble hun landbruksdirektør ved Nord-Trøndelag fylkesmannsembede. I 2019 ble hun ansatt som direktør for plan og næring i Trøndelag fylkeskommune.
Hun driver gården Sakshaugberg på Inderøy.
Falkeklubben
Falkeklubben er et norsk magasinprogram for barn som gikk på NRK-TV fra 1962 til 1970. Målgruppen var barn mellom 7 og 12 år. Programmet ble ledet av Rolf Riktor og Gunnar Grimstad. Bo Wærenskjold var også en av programlederne i en periode. Det ble produsert av NRK Barne- og ungdomsavdelingen.
Falkeklubben var «pedagogisk korrekt» og sterkt fokusert på opplysning, oppdragelse og opplevelse, som var målet i den tids ​barne- og ungdomsprogram. Faste spalter var «Barnas Dagsrevy» og Skipper’n.
Programmet ble et av de mest populære barne- og ungdomsprogrammene på 1960-tallet.
Berne (Indiana)
Berne er en by i kommunene Monroe og Wabash, Adams County, Indiana, som ble etablert i 1852 av sytti mennonitt-immigranter som kom direkte fra Sveits, og navnga stedet etter hovedstaden i Sveits. Ved folketellingen i 2010 hadde byen 3999 innbyggere.
Liste over sørkoreanske filmer fra 1989
Liste over sørkoreanske filmer fra 1989 er en kronologisk liste over filmer som ble lansert i Sør-Korea i 1989.
Severo-Zapadnaja gasskraftverk
Severo-Zapadnaja gasskraftverk er et gasskraftverk med en installert produksjonskapasitet på 900 MW, beliggende i St. Petersburg i det nordvestre Russland. Anlegget ble påbegynt i 1997, og stod ferdig med 450 MW i 2000 og ytterligere 450 MW i 2006.
Yevgeny Prokhin
Yevgeny Prokhin (født 20. januar 1973) er en kasakhstansk vannpolospiller.
Han representerte Kasakhstan under Sommer-OL 2000 i Sydney, hvor laget hans ble nummer 9.
Wind controller
En wind controller, også kalt wind synth eller blåsesynth, er et elektronisk blåseinstrument. Man spiller på instrumentet som på et ordinært blåseinstrument, og det har ofte tastene plassert som på en saksofon. Det finnes også modeller som etterligner andre instrumenter, som trompet og forskjellige fløyter.
Kurgan gasskraftverk
Kurgan gasskraftverk (Kurgan TETs-1) er et gasskraftverk med en installert produksjonskapasitet på 480 MW, beliggende i Kurgan oblast i asiatisk Russland. Anlegget ble påbegynt i 1945, og stod ferdig i 1956.
Anlegget må ikke forveksles med det nylig igangsatte ubyggingsarbeidet Kurgan TETs-2 gasskraftverk.
Wind controller
En wind controller kan gjøre om fingerteknikk, pust, bitetrykk, fingertrykk og andre egenskaper til elektroniske kontrollsignaler som igjen kan styre interne eller eksterne enheter som analoge synthesizere, MIDI-synthesizere, MIDI-sekvensere, MIDI lyssystemer og så videre. En wind controller lager vanligvis ikke egen lyd, men er koblet til en enhet som generer lyden. Derfor kan man få instrumentet til å låte som hva som helst, uavhengig av utseendet. Selv om det er utformet som en saksofon, kan det for eksempel høres ut som en trompet, tromme eller en bjeffende hund.
Forkortelsen EVI står for Electronic Valve Instrument, og et slikt instrument har tre eller fire taster som brukes som ventilene på trompeter og andre messingblåseinstrumenter. EWI står for Electonic Wind Instrument, dvs. elektronsik blåseinstrument. Sistnevnte består av en wind controller med innebygget synthesizer, slik at den lager sin egen lyd.
Cora (1915)
Cora er en amerikansk stumfilm fra 1915, regissert av Edwin Carewe.
Handling
Når moren hennes, opera-idolet i Paris, tar henne med til USA men dør kort tid senere, bor Cora sammen med Marie - en modell for artisten George Garnier. Selv om George allerede er forlovet med den velstående Helen Van Brooks, som samtidig er forelsket i Carl Wilson, blir George og Cora snart forelsket i hverandre.
Men når Cora oppdager forlovelsen mellom George og Helen, reiser hun imidlertid sin vei og håper å få muligheten til å begynne som opera-stjerne. Men flere år senere, etter å ha brutt forlovelsen til Helen, ønsker George å besøke Cora igjen.
Malaysias føderale territoriers flagg
Malaysias føderale territoriers flagg representerer de tre føderale territoriene i Malaysia. Det ble antatt 23. mai 2006. Det er en horisontal trikolor med et gult, et blått og et rødt bånd. Det gule representerer respekt, uavhengighet og ære; det blå enhet, ærlighet og harmoni; og det røde styrke. I midten av flagget er Malaysias riksvåpen (Jata Negara). Under riksvåpenet er det tre stjerner i gull som står for de tre territoriene.
De føderale territoriene hadde opprinnelig hvert sitt flagg, og disse benyttes fremdeles for å representere hvert enkelt territorium:
Nitrogenmonoksid
Eksponering
Det finnes en rekke nitrogenoksider i atmosfæren. De to viktigste, nitrogenmonoksid (NO) og nitrogendioksid (NO2) blir til sammen omtalt med fellesbetegnelsen NOx. NO dannes både ved frigjøring fra naturlige kilder og ved forbrenning av fossilt materiale. Det skjer også en viss egendannelse i kroppen. Sammen med NO dannes det mindre mengder NO2 direkte ved forbrenningsprosesser (10 %). På bakgrunnsstasjoner utgjør derfor NO ofte mindre enn 50 % av NOx. Ettersom NO2-forurensning i uteluft hovedsakelig er knyttet til biltrafikk vil nivåene i store byer og tettsteder variere med trafikktettheten. Videre er konsentrasjonene avhengig av meteorologiske forhold. Spesielt høye nivåer er observert på kalde dager med lite vind. I noen områder i Oslo har konsentrasjonen oversteget 300 μg/m³ i timesmiddel, mens halvårsmiddelet ligger under 50 μg/m3. I tunneler kan konsentrasjonen av både NO2 og NO bli svært høy. Konsentrasjoner over 5 mg/m3 NO2 er blitt målt.
Hårball
En hårball er en samling hår formet i magen til dyr og regelmessig kastet opp, når hårballen blir for stor. Hårballer er som regel en tett, avlang sammenpakket sylinder av pelshår, men kan også inneholde andre elementer, som svelget mat.
Katter er spesielt utsatt for hårballer ettersom de steller seg ved å slikke pelsen, og har derfor lett for å svelge pels. Det samme gjelder kanin. Derimot er hårballer spesielt farlige for kaniner ettersom de ikke er i stand til å få dem ut via oppkast. Kaninens fordøyelsessystem er svært følsomt, slik akkumulering av pels kan føre til dehydrering og død.
Nitrogenmonoksid
Effekter av egendannet NO
Det skjer en egendannelse av NO i mange celler i kroppen via spesielle enzymer (NO-syntaser). NO er til nå vist å ha flere ulike funksjoner i kroppen. Det fungerer som signalsubstans i nervesystemet, som blodkarutvidende stoff, som celledrepende stoff og som deltaker i immunforsvaret. Lave konsentrasjoner NO (dannet av ustimulerte enzymer) er viktige i nerve- og blodkarveggceller, mens høyere konsentrasjoner NO dannet ved stimulering av NO-syntase er viktig for å drepe bakterier og andre uønskede organismer, og muligens også ved veksthemming av kreftceller. Det er foreløpig uklart om innåndet NO påvirker funksjonen til egendannet NO.
Hårball
Fenomenet kan også forekomme blant mennesker. Det er ytterst sjeldent, men en kombinasjon av trichophagia, trichotillomania og picasyndromet fører gjerne til hårballer. Menneskelige hårballer må som regel fjernes med kirurgi, ettersom hår ikke kan fordøyes eller komme gjennom fordøyelsessystemet.
Nitrogenmonoksid
Effekter av innåndet NO
Det finnes få toksikologiske studier av innåndet NO sammenlignet med NO2. Årsaken er dels at NO2 regnes å være av størst helsemessig interesse, dessuten at det er problematisk å finne situasjoner med ren NO i luft uten at NO2 er til stede.
Befolkningsundersøkelser
I befolkningsundersøkelser av nitrogenoksider har helseeffektene i de fleste tilfeller vært knyttet til NO2-nivåene, selv om det også har vært en NO-eksponering.
Kontrollerte studier på mennesker
Blodkarutvidelse ser ut til å være den mest følsomme effekten av NO. Hos mennesker synes 12 270 μg/m³ (10 ppm) i innåndingsluften å være den laveste konsentrasjon som gir blodkarutvidende effekt. Det er ikke klart om en slik effekt av innåndet NO i lungene er en skadelig eller en gunstig effekt. Denne effekten av innåndet NO (2-20 ppm) er utnyttet ved behandling av enkelte lungesykdommer uten at bivirkninger er observert ,. En studie har imidlertid vist sammentrekninger av luftrørene ved 20 ppm NO og høyere, og dette er en uønsket effekt. Spesielt hos individer med nedsatt lungefunksjon (astmatikere, eldre) bedømmes akutt eksponering for nivåer over 20 ppm å kunne utløse alvorlige pusteproblemer.
Andre undersøkelser
Forsøksdyrstudier viser svært store artsforskjeller i akutt følsomhet for effekter av NO. Environmental Protection Agency (USA) beskriver at NO er omtrent 30 ganger mindre skadelig enn NO2 ved akutt eksponering. Ved langtidseksponering finnes også artsforkjeller i følsomhet.
Risikokarakterisering
For NO er det ikke fastsatt noe luftkvalitetskriterie/grenseverdi verken fra SFT eller WHO. Dette skyldes dels manglende data (spesielt epidemiologiske), dels at NO regnes for å være betydelig mindre skadelig enn NO2. Ved bruk av luftkvalitetskriteriet/grenseverdier for NO2 regner en samtidig å beskytte mot NO. I enkelte tilfeller, som i lange tunneler, er imidlertid forholdet NO/NO2 svært høyt, noe som nødvendiggjør en evaluering av mulige toksiske effekter av NO. De data som finnes tilsier at personer ikke bør utsettes for høyere konsentrasjoner enn 20 ppm NO ved akutt eksponering (15 min). Spesielt hos individer med nedsatt lungefunksjon (astmatikere, eldre) bedømmes nivåer over 20 ppm å kunne utløse alvorlige pusteproblemer.
Normer/grenseverdier/standarder
Ikke fastsatt for NO.
Craighead County
Craighead County er et fylke i den amerikanske delstaten Arkansas.
Tony Tan Keng Yam
Tony Tan Keng Yam (født 7. februar 1940 i Singapore) er en singaporsk matematiker, bankmann og politiker. Han var president i Singapore fra 2011 til 2017.
I 2005 gikk han igjen ut av politikken og gikk inn i ledelsen for Government of Singapore Investment Corporation. Samtidig ble han leder for National Research Foundation og direktør for Singapore Press Holdings. Han trakk seg fra disse posisjonene for å stille ved presidentvalget i august 2011. Tan gikk også ut av PAP og stilte ved valget som uavhengig kandidat. Han ble likevel ansett som PAPs foretrukne kandidat til presidentvervet. Tan vant valget med knapp margin. Han fikk 35,19 % av stemmene mot 34,85 % for den nærmeste rivalen Tan Cheng Bock. Den 1. september 2011 ble han innsatt som Singapores sjuende president. Han satt som president til 31. august 2017.
Geo Foss
Georg «Geo» Foss (født 30. juli 1879 i Mosjøen, død 18. november 1961 i Palma de Mallorca ) var en norsk sjøoffiser, forretningsmann og tjenestemann virksom i Thailand.
Bakgrunn
Foss var sønn av apoteker Theodor Foss og Janna Røhne. Han tok militær utdannelse og ble sjøoffiser i 1901. I 1927 ble han gift med Astrid Knudtzon, født Schjelderup.
Virke
Foss gikk etter utdannelsen i 1901 i mexicansk tjeneste som kaptein i sjøforsvaret. Året etter fikk han stilling som løytnant i Siams marine, noe som ble starten på en lang karriere i Thailand og Sørøstasia. Foss virket som rådgiver i sjøfartsspørsmål og var involvert i maritime utdannelser i Thailand. Han skrev lærebøker i navigasjon, utga også en bok om Thailands fyr- og merkevesen og publiserte årlige høyvannstabeller. Foss var også komitémedlem ved utarbeidelsen av sjøfartslovgivning for Thailand. Fra 1910 av var Foss havnefogd i Bangkok. I 1925 fikk han tittelen førsterådgiver. Fra 1930 var han honorær generalkonsul for Siam.
Foss drev også forretningsvirksomhet og var direktør for kokos- og gummiplantasjer i Malaya.
Utmerkelser
Foss ble 6. januar 1926 av kong Haakon VII utnevnt til ridder av 1. klasse av St. Olavs orden «for fortjenester av norske interesser i Siam». Han ble også tildelt Thailands krones orden, Den hvite elefants orden og fire andre thailandske medaljer.
Tiggeroperaen
Tiggeroperaen (engelsk: The Beggar's Opera) er en satirisk balladeopera skrevet i 1728 av John Gay. Musikken av Johann Christoph Pepusch bygger for det meste på populære, folkelige melodier fra samtiden som ballader, operaarier, salmer og folkemusikk. Stykket var et vannskille i 1700-tallets britiske drama og er det eneste eksempelet av en gangs blomstrende sjangre av satiriske balladeopera som fortsatt settes opp i dag. Balladeopera var satiriske musikkspill, eller farser med innslag av musikk og dans, som benyttet operaens konvensjoner, men uten dens resitativ.
Målet for satiren var blant annet den fremtredende politikeren Robert Walpole, og den notorisk kriminelle Jonathan Wild. Operaen handler også om sosial urettferdighet i stor skala, i hovedsak ved å sammenligne «lavklasseborgere» som tyver og horer med deres aristokratiske motparter.
Nøyaktig 200 år senere, i 1928, skrev Bertolt Brecht (ord) og Kurt Weill (musikk) en musikal basert på Tiggeroperaen kalt Tolvskillingsoperaen.
Stykket er gjendiktet til norsk av André Bjerke.
Conway County
Fylket har et totalt areal på nær 1,468 km² hvorav 27 km² er vann og hadde 21,273 innbyggere ved folketellingen i 2010. Fylkesete er Morrilton som også er den største byen i fylket.
Fanes (mytologi)
Fanes (gresk: Φάνης) eller Protogonos (gresk: Πρωτογόνος, «den førstefødte»), var en opphavlig fruktbarhetsguddom for avling og utvikling av nytt liv (ætt) i gresk mytologi. Hans andre navn var blant annet Erikapaios (gresk: Ἠρικαπαῖος, «styrke») og Metis (gresk: Μῆτις, «tanke»).
Fanes er ofte likestilt med Eros og Mithras og har blitt avbildet som en hermafrodittisk guddom (både gud og gudinne i ett) som kommer fra et egg, omslynget av en slange. Man antar at man tenkte seg at Phanes ble klekket fra Verdensegget av Chronos (legemliggjøringen av tiden) og Ananke (skjebne). Han var herskeren av alle gudene og ga septer til kongedømmet til Nyx, sin datter (eller mor, søster eller hustru, muligens alt i ett), som igjen ga det videre til Kronus og Zevs, sistnevnte beholdt det.
Vi bare spør
Vi bare spør er en norsk kunnskapskonkurranse for gymnaselever som ble sendt på NRK Radio fra 1970 til 1991. Her ble hver videregående skole som deltok representert av tre elever. Programmet ble ledet av Svein Wiel Jørgensen de første 15 årene.
Programmet erstattet den mer pensumorienterte kunnskapskonkurransen Hvem vet mest?
Første sending gikk på lufta onsdag den 14. oktober 1970.
Atalaia
Atalaia kan vise til:
Until the End of Time
Until the End of Time er det syvende studioalbumet, og det tredje posthum albumet utgitt av rapperen Tupac Shakur som er sertifisert 4x platina av RIAA. Albumet etterfølger hans tidligere posthum album  R U Still Down? (Remember Me)  og  Still I Rise . Mange hadde høye forventninger til Until the End of Time, som endte med å bli en av de bestselgende hiphop-albumene i 2001. Det er bare tre ganger «Death Row Records» ikke har blitt sensurert på albumet. Disse sangene er «Until the End of Time» (begge versjoner), «U don't Have 2 Worry» og «All Out».
The Communards
The Communards var et britisk synthpop-band fra 1980-tallet.
Bandet ble etablert i 1985 etter at vokalist Jimmy Somerville forlot Bronski Beat og slo seg sammen med den klassisk trente pianisten Richard Coles. De fikk med seg bassist Dave Renwick som også hadde spilt med Bronski Beat. De fikk sin første Top 30 hit i Storbritannia i 1985 med låten «You Are My World» fra singlen med samme navn. Året etter fikk de en hit med coverlåten «Don't Leave Me This Way», som ble deres største hit. Singlen ble den mestselgende i Storbritannia i 1986. Samme år hadde de hit med låten «So Cold the Night», som kom på 8 plass.
Atalaia (Alagoas)
Atalaia er en kommune i delstaten Alagoas i nordøstregionen av Brasil.
The Communards
Bandet ble oppløst i 1988 etter kun tre år, og Somerville startet sin solokarrière. Coles utdannet seg innen kristen religion, og ble tilslutt assisterende prest i St Paul's Knightsbridge, og kapellan hos Royal College of Music.
Diskografi
Studioalbum
Samlealbum
Singler
Fryktens sommer 3
I'll Always Know What You Did Last Summer er en amerikansk skrekkfilm fra 2006, og den tredje og siste filmen i I Know What You Did Last Summer-filmserien. Ingen av skuespillerne fra de to første filmene er med i den tredje filmen som ble gikk direkte til DVD.
Sammendrag
På nasjonaldagen 4. juli, bestemmer Amber Williams (Brooke Nevin), Zoe (Torrey DeVitto), Roger (Seth Packard) og Colby Patterson (David Paetkau) å arrangere en narrestrek under et karneval. Roger bruker en lignende krok som fra historien om "The Fisherman Killer". Som en del av spøken, skal vennen deres PJ Davis (Clay Taylor) utføre et stunt som en del av narrestreken. Alt går tilsynelatende uten problemer, men senere oppdager de at PJ døde under stuntet sitt. Colby overbeviser vennene sine om å brenne bevisene, og at hemmeligheten skal dø med dem for å dekke over for det som skjedde. Vennene skiller lag, og reiser hver sin vei.
Ett år passerer før Amber kommer tilbake til byen. Samme kveld som hun kommer tilbake får hun 50 tekstmeldinger på mobiltelefonen sin fra et ukjent nummer med teksten "Jeg vet hva du gjorde sist sommer". Colby jobber som badevakt ved et offentlig basseng, og han avviser at noen vet om hva de gjorde, deretter går han tilbake til jobben sin hvor han ser "Jeg vet hva du gjorde sist sommer" skrevet ved siden av stolen hans. Senere samme kveld, vurderer en full Roger selvmord. Det viser seg at han beholdt den gamle kroken som ble brukt under spøken deres. Han blir angrepet av The Fisherman som skjærer over strupen hans. Colby besøker Amber og Zoe, og han tror nå at noen kanskje vet hva de gjorde. De går for å snakke med Roger, men de finner ham død ved et selvmordsbrev og kroken de brukte. Politimannen Haffner dukker plutselig opp, og han anklager dem for å ha drept Roger, før han leser selvmordsbrevet.
De reiser til Ambers hus og finner bilder av dem festet til veggen, og det står skrevet ordet "SOON" på dem. De blir enige om å holde sammen og passe på hverandre. Colby går til bassenget for å svømme litt etter jobb. The Fisherman dukker opp og hekter kroken sin i ankelen på Colby før han forsvinner igjen. En kveld skal Zoe spille under en konsert. Amber holder seg sammen med vennen Lance og Colby, som nå går med krykker. The Fisherman svinger armen sin med kroken mot Colby men bommer. Colby griper en stor kniv og stikker Fiskeren i ryggen som ser ut til å være helt uskadd. Colby blir til slutt hektet på kroken. Amber og Lance prøver å finne Zoe etter konserten, men de blir angrepet av Fiskeren. Zoe blir knivstukket i magen, og deretter kastet ut fra en balkong. Faren til PJ Davis, den lokale lensmannen, kommer og finner Amber dekket i blod. Han antar at ungdommene begikk drapene, men han blir drept han også.
Politimannen Haffner, sier at Roger fortalte ham om narrestreken deres som førte til PJ Davis døde. Han arresterer Amber og Lance og eskorter dem til baksiden av bilen sin, i baksetet på bilen hans ligger liket til Zoe. The Fisherman dukker opp, og Haffner skyter ham gjentatte ganger. Men The Fisherman ser ikke ut til å skade av dette, og han dreper Haffner med en gaffeltruck. Amber og Lance kommer seg inn i bilen og kjører over Fiskeren, som umiddelbart reiser seg igjen, og han tar av seg masken sin. Han avslører at han er Ben Willis. Amber og Lance leter etter hjelp, men de blir angrepet av Willis og jagd inn i en lagerbygning. I den påfølgende kampen spidder de Willis gjennom hodet med en treskemaskin, og Willis blir tilsynelatende drept. Ett år senere, kjører Amber gjennom ørkenen, og snakker med Lance i telefonen i det bildekket blir ødelagt. Hun stopper midt i ingenstedsland, men fortsetter å snakke med Lance frem til hun mister signalet på telefonen. Amber ser seg rundt, og i et glimt vises Ben Willis rett bak Amber, før filmen kuttes til svart i det Ambers skrik forstummer og kroken til The Fisherman slynger gjennom luften.
Crawford County (Arkansas)
Crawford County er et fylke i den amerikanske delstaten Arkansas.
Josep Martínez
Josep Martínez Riera (født 27. mai 1998) er en spansk fotballspiller som spiller for den italienske klubben.
Oral Bee
Anders Kranmo Smedstad (født 24. mars 1979), bedre kjent som Oral Bee, er en norsk rapper, musikkprodusent og forfatter fra Nesodden. Han er en del av produsentkollektivet Da Playboy Foundation, som ifølge ham selv består av Mr. Pimp-Lotion (Thomas Huse) og Big Ice (Andreas Wille Paulsen).
Smedstad debuterte som forfatter med selvbiografien Livet til en norsk boss i 2013, og ga i 2017 ut kriminalromanen Snøstorm.
Da Playboy Foundation
Da Playboy Foundation har samarbeidet med amerikanske rappere som Baby Bash, Messy Marv, Chingo Bling, Jay Tee, Frost, Bullet, JT the Bigga Figga og Assassin. I 2003 spilte Baby Bash inn Oral Bee-låten «Mitt image som pimp» som «Image Of Pimp», der han beholdt det norske refrenget og et vers fra Oral Bee, i tillegg til å få med seg Lucky Lucciano på et vers. Låten var med på albumet Tha Smokin’ Nephew, som solgte 500,000 eksemplarer i USA – og således mottok amerikansk gullplate.
Sånn Vi Putter Det Ned (2001)
Sommeren 2000 hadde Oral Bee en hit med singelen «Penger». «Alle hater Oral Bee», som kom på høsten samme år fikk også spilletid, men ble ikke en like stor hit. I juni 2001 kom maxisingelen Den Breiale Stilen ut. Låta lå én uke på VG-lista. . Debutalbumet Sånn Vi Putter Det Ned ble utgitt i august samme år. Fra albumet gav han også ut radiosinglene «Gangsta Gangsta» og «Seriemorder». Enkelte av beatsa på denne skiva er senere blitt brukt av Bay Area-artister som blant annet Baby Bash, San Quinn og Assassin. Spotify-versjonen inneholder Den Breiale Stilen-EP som bonus eks. låtene Dasspølser og Den breiale stilen (Night-Cruiser Remix). I tillegg får vi også Bjørn Aidsvåg, Alle Hater Oral Bee (Remix), Alle Hater Oral Bee (1999) (Demoversjon), Alle Hater Oral Bee (Big Ice Remix) og Gudfaren 4.
2002-2003
I 2003 utkom Da Playboy Foundation Compilation der artister som Baby Bash, Young Life, Jay Tee, Messy Marv og Frost bidro. Skiva fikk lite oppmerksomhet i Norge.
Still Putter Det Ned (2005)
I 2005 gav Oral Bee ut sitt andre studioalbum, Still Putter Det Ned, som inneholdt 18 tracks produsert av Da Playboy Foundation. Den ble utgitt uavhengig av plateselskap og ble derfor ikke like massivt markedsført som debutalbumet. Spotify-versjonen inneholder bonus-låten Ruller Med Lotion, som originalt ble utgitt noen år senere.
Spiller Nummer 10 (2007)
Mixtapen Spiller Nummer 10 kom ut i 2007, med gjester som danske CAS og MIV, svenske Shazaam, Coultrain og Devin the Dude. Da Playboy Foundation har produsert det meste, men noen låter inneholder «lånte» beats. Denne skiva ble også utgitt uavhengig av plateselskap uten noe særlig markedsføring.
Putter Det Ned As Usual (2009)
Putter Det Ned As Usual kom i 2009, og er det tredje «Putter Det Ned»-albumet. Albumet inneholder gjesteopptredener av AMG, Arjay, Sholo Truth, Mitsuruggy, Latex Diamond, Mr. Pimp-Lotion og Dee Rail. Det er hovedsakelig produsert av Oral Bee og Big Ice. Den amerikanske produsenten Rob-E bidro også med produksjon.
Norges Største Playaz (2013)
Lansert januar 2013 og inneholdt 11 låter produsert av Big Ice & Oral Bee med gjesteopptredener fra OnklP, Klish og Leo Ajkic. Utgivelsen inneholder også singelen «Brus (West Coast Remix)», som også har fått egen musikkvideo.
Russelåter
Ikke nevnte låter finnes på «Russe Hits Vol. 1».
Ruslan Abışov
Ruslan Ibrahim oglu Abıshov (født 10. oktober 1987) er en aserbajdsjansk fotballspiller som spiller for den aserbajdsjanske klubben Inter Baku.
Landslaget
5. september 2009 fikk han sin første landskamp for mot Finland. 18. november 2009 scoret han sitt første landslagsmål for mot Tsjekkia.
Ewa Kopacz
Ewa Bożena Kopacz (født 3. desember 1956 i Skaryszew i Masoviske voivodskap) er en polsk lege og politiker (Platforma Obywatelska). Hun var landets helseminister fra 2007 til 2011 og deretter president i Sejm, underhuset i Polens parlament, fra 2011 til 2014. Hun ble 22. september 2014 utnevnt som polsk statsminister. Polens president hadde 15. september 2014 gitt henne oppdraget med å danne ny regjering, etter at den daværende statsministeren, Donald Tusk, var blitt valgt til ny president for Det europeiske råd. Hun ble 16. november 2015 etterfulgt som statsminister av Beata Szydło fra partiet Lov og rettferdighet. Kopacz gikk deretter av som partileder for Platforma Obywatelska og ble i januar 2016 etterfulgt av Grzegorz Schetyna.
I 2019 ble hun valgt inn i Europaparlamentet og ble én av 14 visepresidenter.
Stortinget i 1848
'''Det 12. ordentlige Storting''' satt sammen fra 1. februar til 26. august 1848.
Stortingsvalget
1847 var året for dyrtid i Europa, en medvirkende årsak til revolusjonene som brøt ut i Frankrike og Tyskland i 1848. I Norge fantes det en opposisjon mot regjeringens politikk i form av bondeopposisjonen, men den hadde ikke noe fast program eller store reformkrav. Ludvig Kristensen Daa hadde i sin bok Varsko fra 1846 spådd at Stortinget i 1848 ville bli fredeligere og mer regjeringsvennlig enn det forrige.
Ved valgene høsten 1847 ble det valgt 48 embetsmenn, 40 bønder og 14 handelsmenn og håndverkere. Ludvig Kristensen Daa ble valgt fra Søndre Bergenhus amt, men valget ble underkjent som et forsøk på å omgå grunnloven, ettersom Daa var bosatt i Christiania.
Stortinget og februarrevolusjonen
Mens Stortinget var samlet kom meldingen om februarrevolusjonen i Paris til Christiania. Alt to dager etter at nyheten var kjent bragte Morgenbladet en artikkel som oppfordret til «handling og beslutning, ikke snakken frem og tilbake». Artikkelen ble oppfattet som nærmest revolusjonær, og regjeringsvennlige studenter holdt pipekonsert foran redaktør Stabells hus. 26. april fremla opposisjonens ledere (Fauchald, Ueland, Johnsen, Krogness og Stabell) et forslag til en adresse til kongen, hvor de beskyldte regjeringen for å være en minoritetsregjering som ikke tok hensyn til folkeviljen. Dette var en åpen mistillitserklæring hvor det også ble truet med bevilgningsnektelser hvis ikke kongen endret sammensetningen av regjeringen. Adresseforslaget ble så voldsomt angrepet i de regjeringsvennlige avisene at opposisjonen fikk kalde føtter og lot saken drøye så lenge under komitébehandlingen at den aldri kom til avstemning.
I det hele tatt valgte Stortinget å komme regjeringen i møte i mange av de sakene som hadde blitt vedtatt i 1845, men som hadde fått sanksjonsnektelse. Dette lyktes ikke for Veiloven og Lensmannsloven, som fortsatt ble nektet sanksjon selv om ordlyden var blitt endret. Bondeopposisjonen viste seg fremdeles illiberal i flere spørsmål; for eksempel stemte den imot opphevelse av Jødeparagrafen og mot regjeringens forslag om statsrådenes adgang til å delta i Stortingets forhandlinger.
Blant lovene som ble vedtatt av dette Stortinget var Lov om almueskolevesenet i kjøpstedene, som regulerte de offentlige skolene i byene, og Botsfengselsloven, som var en reform av fengselsvesenet, ved at det skulle opprettes egne fengsler for forbrytere, som hittil hadde vært anbragt i straffanstalter sammen med ikke-forbrytere.
Først etter at Stortinget var oppløst skulle radikalismen som var utløst av februarrevolusjonen finne utløp i form av Thranitterbevegelsen, som begynte å organisere seg mot slutten av 1848. Bernt A. Nissen mener dette Stortinget med dets mislykkede «mistillitsadresse» representerer avslutningen av en epoke i norsk politikk, ettersom frontene på senere storting ble klarere og opposisjonen mer programmessig utbygd.
Ingen fattige, ingen rike
Ingen fattige, ingen rike er et musikkalbum av Kafka Prosess, utgitt i 2001 av plateselskapet Skuld.
Øvelser under Vinter-OL 1956
Øvelser under Vinter-OL 1956. Det ble konkurrert i åtte sporter, om totalt 24 olympiske titler. Sytten for menn og seks for kvinner og én mixed i kunstløp.
Jerzy Kossak
Jerzy Maciej Kossak (født 11. september 1886 i Kraków, død 11. mai 1955 i Kraków) var en polsk maler. Han var sønn av Wojciech Kossak.
Eloisa Cabada
Eloisa Cabada (født 1. oktober 1948) er en meksikansk volleyballspiller.
Hun representerte Mexico under Sommer-OL 1968 i Mexico by, hvor hun ble nummer 7.
Penza-1 kraftverk
Penza kraftverk nr 1 er et kombinert oljekraftverk og gasskraftverk med en installert produksjonskapasitet på 385 MW, beliggende ved Penza et stykke fra Volga i det sentral-vestlige Russland. Anlegget ble påbegynt i 1944.
Louis Jolliet
Louis Jolliet (født 21. september 1645 nær byen Quebec i dagens Canada, død 22. mai 1700), også kjent som Louis Joliet, var en fransk-canadisk oppdagelsesreisende. Jolliet er viktig på grunn av hans oppdagelser i Nord-Amerika. Jolliet og misjonæren Jacques Marquette, en katolsk prest, var de første hvite som utforsket og tegnet kart over Mississippi-elva.
Denis Zhivchikov
Denis Zhivchikov (født 1. juli 1976) er en kasakhstansk vannpolospiller.
Louis Jolliet
Bakgrunn
Louis Joliet (eller Jollie) var sønn av vognmakeren Jean Joliet. Som tiåring kom han til jesuittenes kollegium i Québec og studerte der med tanke på presteembedet. I 1667 gav han imidlertid avkall på geistlig embede.
Karriere
I stedet begynte han sammen med sin bror Adrien å drive handel med indianerne i Canadas uutforskede oppland. Den nødvendige kapital for karrieren som «skogsløper» ble stilt ham til disposisjon av biskop Laval av Québec. Men den første reisen i områdene rundt De store sjøene foretok broren Adrien.
Denis Zhivchikov
Han representerte Kasakhstan under Sommer-OL 2000 i Sydney, hvor laget hans ble nummer 9.
Louis Jolliet
Karriere
Den 4. juni 1671 oppholdt så Louis seg i samme region, der han var en av undertegnerne av den erklæring gitt i Sault Ste. Marie hvorved Frankrike tok i besittelse områdene rundt De store sjøene og ant tilgrensende frem til Stillehavet, Mexicogulfen og Hudsonbukta. I den stedlige jesuittmisjon traff Joliet sannsynligvis jesuittpater Jacques Marquette, og inngikk en avtale med ham om å finne Mississippielven, hvis eksistens de hadde hørt om fra indianere. De håpet at de derved fant en forbindelse enten til Mexicogulfen eller til Stillehavet og på denne måte åpne en forbindelse til Kina. De to fikk støtte fra guvernør Frontenac, men mottok ingen finansiell hjelp fra kronen.
Mississippi
Joliet og Marquette brøt opp 17. mai 1673 sammen med fem andre franskmenn. De fulgte dem til Michigansjøen til Green Bay, dro opp Fox River med kanoer, transporterte kanoene over land et stykke til Wisconsin River og fulgte den ned til Mississippi, som de nådde den 17. juni. Selv om de etterhvert ble overbevist om at den førte til Mexicogulfen, fulgte de den ned til på høyde med Arkansas River. De ble informert av indianere om fiendtlige stammer lenger sør og begynte også å se spanske varer. Da snudde de, for ikke å falle i spanjolenes hender – de hadde ry for å gå hardt frem mot inntrengere i sine kolonier.
Under hjemreisen til Canada sommeren 1674 kantret Joliets kano i Lachinestrykene. Han ble reddet av fiskere etter fire timer i vannet, men hans dagbøker og kart gikk tapt, og han måtte rekonstruere dem etter hukommelsen.
Handelsmann
I 1674 giftet Joliet seg og slo seg ned i Québec, men beholdt sin interesse for pelshandel. I 1676 grunnla han et handelsselskap for St. Lawrence-flodens nordre bredd. Tre år etter ervervet han handelsstasjoner på Minganøyene og i 1680 på Anticostiøya.
Cooksundet
Cooksundet (på engelsk Cook Strait) er sundet mellom mellom Nordøya og Sørøya på New Zealand. Det er vel 20 kilometer bredt på det smaleste. På nordsiden ligger byen Wellington, på sørsiden buktene Marlborough Sounds og Cloudy Bay.
Louis Jolliet
Hudsonbukta
1679 reiste Joliet på guvernørens oppdrag over land til Hudsonbukta for å få et bilde av det engelske nærvær og pelshandelen der.
Cooksundet
To store bukter, Golden Bay og Tasman Bay, ligger på vestkysten av Sørøya, like sør for sundet, og vestkysten på Nordøya går over i den store kurven til buktene Kapiti Coast og South Taranaki Bight. Østover trekker Sørøya seg tilbake, kystlinjen snur mot sørvest etter at den har nådd neset Cape Campbell. Den korte kyststrekningen på Nordøya strekker seg langs Palliser Bay og slutter ved Cape Palliser. Forstedene til Wellington, Owhiro Bay, Island Bay, Houghton Bay, Lyall Bay, Rongotai, Moa Point og Breaker Bay vender ut mot sundet.
Louis Jolliet
Hudsonbukta
Rundt 1690 var Joliet blitt en berømthet ikke bare i Canada, men også i Frankrike og til og med i England, på grunn av sin utforskninger som hadde ført til utmerkede karter over Mississippi- og St. Lawrence-elvene.
Cooksundet
I godt vær kan man se over Cooksundet. På det smaleste er det bare 23 kilometer som skiller Cape Terawhiti på Nordøya fra Perano Head på øya Arapawa Island i Marlborough Sounds. Det nordligste punktet på Sørøya ligger lenger nord enn det sørligste punktet på Nordøya.
Louis Jolliet
Labradorkysten
Dette store ry ble bare enda større da han i 1694 med en egen ekspedisjon utforsket kysten av Labrador. Han kom nord til den 65. breddegrad og utarbeidet de første nøyaktige kartene over regionen, og tok med seg tilbake opplysninger om land og folk.
Cooksundet
Det går regelmessige fergeruter mellom Picton på Sørøya og Wellington. På grunn av vind er det ofte røff sjø i sundet, særlig i sønnavind. New Zealand ligger på tvers av «de stormfulle førti» (40. breddegrad), noe som bøyer av vestavind i nordlig retning i sundet.
Sethus Calvisius
Sethus Calvisius (1556–1615) var en tysk astronom, matematiker, kantor, musikkteoretiker og komponist fra renessansen.
Cooksundet
Sundet har en gjennomsnittsdybde på 128 meter.
Louis Jolliet
Labradorkysten
Den 13. april 1697 ble han i Québec utnevnt til professor i hydrografi.
Sethus Calvisius
Liv
Calvisius vokste opp i beskjedne kår med en far som var daglønnet landarbeider. Opprinnelig var det meningen at Calvisius skulle gå i veverlære, men trangen til å ta en utdanning var så sterk at han i 1569 begynte på skolen i Frankenhausen og i 1572 i Magdeburg.
Cooksundet
Navngivning
Sundet har fått navn etter James Cook, den første europeeren som seilet gjennom det i januar – februar 1770. På māorispråket heter sundet Raukawa eller Raukawa Moana. Raukawa betyr «bitre blad».
Sethus Calvisius
Liv
Mens Calvisius var i Magdeburg klarte han å skrape sammen nok midler til at han i 1579 kunne studere ved Universitetet i Helmstedt. Takket være et stipend fra kurfyrst August I av Sachsen fikk han fra 1580 studere matematikk, kronologi, astronomi og musikk ved Universitetet i Leipzig. Året etter ble han rektor ved koret i Leipzigs Paulinerkirche.
Cooksundet
Historikk
Da den nederlandske oppdageren Abel Tasman så New Zealand for første gang i 1642, feiltolket han Cooksundet som en bukt som var stengt mot øst. Han kalte den Zeehaens Bukt, etter Zeehaen, et av de to skipene han hadde med på ekspedisjonen. I 1769 fant James Cook ut at sundet var en seilbart.
Tidlig på 1800-tallet kom det flere europeiske nybyggere til området rundt Cooksundet. Flere hvaler passerer igjennom sundet og hvalfangere opprettet tidlig hvalfangstleirer i Marlborough Sounds og i Kapiti området. Fra 1840 kom det mer permanente bosetninger, først i Wellington, deretter i Nelson og ved Wanganui. På denne tiden var sundet definert som et større område som strakte seg fra Taranaki til Cape Campbell og sundet var sentralt i skipsfarten innad i kolonien. På grunn av den økede skipstrafikken og de vanskelige værforholdene skjedde det også en rekke skipsforlis.
Sethus Calvisius
Liv
Til tross for flatterende tilbud om professorater ved Universitetet i Wittenberg og  Universität Frankfurt/Oder, ble han værende i Leipzig livet ut.
Virke
Calvisius var en betydningsfull astronom. I hovedverket Opus Chronologicum... (Leipzig, 1605, 7. utgave 1685) presenterte han et system basert på observasjoner av nesten 300 formørkelser og i Elenchus Calendarii Gregoriani (Frankfurt, 1612) foreslo han en raffinert, men lite praktisk, kalenderreform.
Sealing jutsu
Sealing Jutsu (Fūinjutsu) er en type jutsu i mangaserien Naruto. Den typen jutsu kan «seale» objekter, personer chakra eller sammen med en rekke andre ting i objekter.
Rena leir
Rena leir ligger i Åmot kommune i Innlandet og ble opprettet som en kavalerileir for Søndenfjeldske dragonregiment i 1997. Rena leir er den nyeste leiren i Norge og en av de største leirene i Norden med om lag 2 000 soldater. Leiren er en del av Østerdal Garnison, sammen med Terningmoen i Elverum. De fleste HRS-avdelingene (hurtig reaksjonsstyrke) i Hæren holder til her.
Avdelinger
Det er en moderne leir, med blant annet store øvingsområder (Regionfelt Østlandet og Rødsmoen skytefelt) og kampsimulatorer.
Arkitektur
Rena leir er bygget på bakgrunn av en arkitektkonkurranse i 1994. Leiren består av om lag 200 000 kvm bygninger med enormt bruksareal.
Leiren er bygget i betong, stål og treverk. Ubehandlet furu fra Østerdalen er brukt i de fleste fasadene i leiren, med rot i Østerdalens byggeskikk. Leiren er delt i to deler med boliger, forlegninger, velferd, messe og idrettsavdeling i en «garnisonsby» og treningssentre, skytebaner og øvingsfelt i ett festningsanlegg.
Arkitekt for anlegget var LPO arkitekter. Arkitektbyrået og leiren ble tildelt Betongtavlen i 1998.
Tellef Inge Mørland
Tellef Inge Mørland (født 21. april 1980) er en norsk politiker (Ap) som siden 2017 er innvalgt på Stortinget for Aust-Agder. Han var fylkesordfører i Aust-Agder fra 2015 til 2017.
Tellef Inge Mørland er fra Åmli. Han har mastergrad i politikk og ledelse fra Universitetet i Agder i 2007. Hans masteroppgave hadde tittelen ''Mindre møter - mer lokaldemokrati? - en studie av endringer i lokalpolitikernes arbeidsvilkår når man legger ned de kommunale hovedutvalgene.''
Egentlig jobber han i bank, men fra 2011 har han vært opposisjonsleder i Aust-Agder fylkesting. Han var vararepresentant til Stortinget 2005–2009 og 2013–2017.
Beskrivelse over Hans Nielsen Hauges Reiser, vigtigste Hendelser og Tildragelser
Beskrivelse over Hans Nielsen Hauges Reiser, vigtigste Hendelser og Tildragelser er en selvbiografi skrevet av lekpredikanten Hans Nielsen Hauge (1771-1824) og utgitt i 1816. Boka er på 85 sider, og regnes som en viktig kilde til forståelsen av Hauge. Boka er «både et interessant bidrag til hans selvbiografi og en presentasjon av hans forståelse av kristendommen og hans vurdering av andre religiøse strømninger i samtiden».
Boka utkom på et tidspunkt da mye i Hauges liv hadde roet seg. Rettssaken og fengselsoppholdet var endelig avsluttet i 1814, han hadde kjøpt Bakke gård i Aker. Han hadde riktignok blitt enkemann i desember 1815.
Hauge forteller om sine reiser, om mennesker han møtte og om observasjoner han gjør seg om natur, folkelynne og mulighetene for initiativ innen næringsutvikling. Han forteller også om industri som han anla eller bidro til. «Dette blikket for naturens muligheter gjorde ham til en ekte opplysningsmann.». Han forteller også om den forfølgelsen han opplevde og de erfaringene han gjorde i møter med øvrigheten.
Strupesang
Strupesang, eller overtonesang, er en sangteknikk som utføres ved å dra en lang mørk tone fra langt ned i strupen (gutturalt). Over denne tonnen kommer andre, lysere toner, ved at strupesangeren setter tungen i ulike stillinger i munnen. Strupesang antas å være en av verdens eldste musikkformer. Sangen kan være med eller uten tekst. Utøverne er i stand til å frembringe lyder som er helt ulikt annen sang eller vanlig tale.
Jean-Baptiste Charles Bouvet de Lozier
Jean-Baptiste Charles Bouvet de Lozier (født 14. januar 1705 nær Pleudihen-sur-Rance i Bretagne i Frankrike, død 1786 i Saint-Malo) var en fransk marineoffiser. Han oppdaget Bouvetøya den 1. januar 1739, og denne er derfor oppkalt etter ham.
Bakgrunn
Charles Bouvet ble foreldreløs som syvåring. Han vokste opp i Paris og kom senere til Saint-Malo for å studere sjøfart og navigasjon.